Virallinen lehti nro C 223 , 17/07/1998 s. 0067



KIRJALLINEN KYSYMYS E-4181/97 komissiolle esittäjä(t): Karin Jöns (PSE) (21. tammikuuta 1998) Aihe: Tuotteiden, joiden CN-koodi on 2005 80 00, tuonnin maatalousosien mittausperusteet Asetuksella (EY) N:o 1359/95 ((EYVL L 142, 26.6.1995, s.1. )), joka annettiin 13.6.1995, saatettiin 1.7.1995 voimaan uudistetut maatalousosien mittausperusteet. Ne koskivat muun muassa sellaisten tuotteiden tuontia, joiden CN-koodi on 2005 80 00. Tämä muutos kumottiin jälleen 1.1.1997 alkaen asetuksella (EY) N:o 2445/96 ((EYVL L 333, 21.12.1996, s.5. )), joka annettiin 17.12.1996. 1. Mitkä jäsenvaltiot ovat käyttäneet koko kyseisen ajan tai lyhyempinä ajanjaksoina 1.7.1995 ja 31.12.1996 välisenä aikana nettopainon asemesta edelleen valutettujen tuotteiden painoa sellaisten tuotteiden tuonnin maatalousosien mittausperusteena, joiden CN-koodi on 2005 80 00 ja joita tuodaan kolmansista maista tai joiden tuonti kuuluu etuuskohtelusopimusten piiriin eikä sisälly kiintiöihin (27.6.1995 annettu asetus (EY) N:o 1459/95 ((EYVL L 146, 30.6.1995, s. 1. )), joka koskee tuontia Puolasta ja Unkarista ja 4.8.1995 annettu asetus (EY) N:o 1937/95 ((EYVL L 186, 5.8.1995, s. 11. )), joka koskee tuontia Sveitsistä), ja ovat laskeneet maatalousosat vain valutettujen tuotteiden painosta? 2. Kuinka suuri on tästä EU:n taloudelle aiheutunut tappio? 3. Onko komissio tällä välin vaatinut kyseisiä jäsenvaltioita perimään jälkikäteen valutetusta painosta ja nettopainosta maksettavan maatalousosan välisen erotuksen? 4. Onko nämä erotukset jo maksettu asianmukaisesti Euroopan unionille? 5. Mitkä jäsenvaltiot eivät ole maksaneet näitä puuttuvia summia? Komission jäsenen Martin Bangemannin komission puolesta antama vastaus (6. maaliskuuta 1998) CN-koodiin 2005 80 00 ((Sama koskee CN-koodeihin 0710 40 00, 0711 90 30, 2001 90 30 ja 2004 90 10 kuuluvaa sokerimaissia, CN-koodiin 2008 99 85 kuuluvaa muuta maissia kuin sokerimaissia sekä CN-koodeihin 2001 90 40 ja 2008 99 91 kuuluvia jamsseja, bataatteja ja niiden kaltaisia syötäviä kasvinosia, joissa on tärkkelystä vähintään 5 painoprosenttia.)) kuuluvan sokerimaissin tuontiin 30. kesäkuuta 1995 saakka sovelletut muuttuvat maksuosat laskettiin kyseisten tavaroiden valutetun nettopainon perusteella. Tämä laskentamenetelmä perustui alaviitteeseen, joka toistettiin kaikissa neljännesvuosittain annetuissa asetuksissa, joilla vahvistettiin kyseiset muuttuvat maksuosat tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä annetun neuvoston asetuksen (ETY) N:o 3448/93 ((EYVL L 318, 20.12.1993.)) mukaisesti. Tätä alaviitettä ei kuitenkaan sisällytetty ehdotukseen, jonka yhteisö esitti, kun muuttuvien maksuosien tariffeja määritettiin Uruguayn kierroksen moninvälisten neuvottelujen yhteydessä. Muuttuvat maksuosat on maataloussopimuksen mukaisesti korvattu 1. heinäkuuta 1995 lähtien erityisillä määrillä (maatalouden maksuosat) tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 ((EYVL L 256, 7.9.1987.)), sellaisena kuin se on muutettuna asetuksella (EY) N:o 1359/95 ((EYVL L 142, 26.6.1995.)), liitteessä I. Määrät lasketaan nettopainon perusteella ((Nettopainolla tarkoitetaan tavaroiden omaa painoa ilman säiliöitä tai pakkauksia.)). Parlamentin jäsenen esittämiin erityiskysymyksiin komissio voi vastata seuraavasti: 1. Komissio ei ole tietoinen sellaisista jäsenvaltioiden perimistä maksuista (lukuun ottamatta niitä, joita sovelletaan tiettyjen etuuskohtelua koskevien sopimusten yhteydessä ja kyseisten sopimusten mukaisesti), jotka olisi laskettu muulla tavoin kuin kyseisten tavaroiden nettopainon perusteella. 2. Yhteisön talousarviolle ei siten näytä koituneen haittaa. Komission ei ole mahdollista arvioida niiden tavaroiden määrää, jotka olisi tuotu, jos erityiset määrät olisi 1. heinäkuuta 1995 lähtien määritetty valutetun nettopainon perusteella. Näin ollen ei ole myöskään mahdollista määrittää, ovatko kyseisiä tavaroita koskevat kokonaistulot suuremmat vai pienemmät kuin ne tulot, jotka olisi saatu, jos valutettu nettopaino olisi jatkossakin säilytetty määrityksen perustana. 3. * 5. Kysymykset ovat perusteettomia, koska yhteisen tullitariffin vastaisia tulleja ei komission tietojen mukaan ole peritty.